Ir-Regolament tal-Kummissjoni (KE) Nru No 1044/96
ta’ l-11 ta’ Ġunju 1996
li jemenda r-Regolament (KE) Nru 773/96 li jippreskrivi miżuri speċjali li jidderogaw mir-Regolamenti (KEE) Nru 3665/87, (KEE) Nru 3719/88 u (KEE) Nru 1964/82 fis-settur tal-laħam taċ-ċanga u tal-vitella
IL-KUMMISSJONI TAL-KOMUNITAJIET EWROPEJ,
Wara li kkunsidrat t-Trattat li jwaqqaf il-Komunità Ewropea,
Wara li kkunsidrat ir-Regolament tal-Kunsill (KEE) Nru 805/68 tas-27 ta’ Ġunju 1968 dwar l-organizzazzjoni komuni tas-suq fil-laħam taċ-ċanga u l-vitella [1], kif l-aħħar emendat bir-Regolament tal-Kummissjoni (KE) Nru 894/96 [2], u partikolarment l-Artikolu 13 (12) miġjub fih,
Billi r-Regolament tal-Kummissjoni (KE) Nru 773/96 [3], kif emendat bir-Regolament (KE) Nru 957/96 [4], jippreskrivi miżuri speċjali għar-regularizzazzjoni ta’ ċerti transazzjonijiet ta’ esportazzjoni bħala riżultat tal-miżuri meħuda minn diversi pajjiżi terzi biex jissalvagwardjaw kontra l-enċifalopatija spunġiforma ("spongiform encephalopathy") tal-bhejjem ta’ l-ifrat;
Billi l-esperjenza wriet li l-estensjoni tal-perjodu ta’ validita ta’ liċenzji hija meħtieġa sabiex operati ta’ esportazzjoni, affettwati miċ-ċirkostanzi deskritti fuq, ikunu jistgħu jitlestew;
Billi nħolqu diffikultajiet b’ laħam li joriġina mir-Renju Unit; billi r-Regolament (KE) Nru 773/96 jipprovdi soluzzjoni adegwata għal laħam direttament esportat imma mhux għal laħam mqiegħed taħt l-arranġamenti provvduti fl-Artikoli 4 u 5 tar-Regolament tal-Kunsill (KEE) Nru 565/80 [5], kif emendat bir-Regolament (KEE) Nru 2026/83 [6]; billi huwa għalhekk meħtieġ li jiġi emendat ir-Regolament (KE) Nru 773/96;
Billi l-miżuri provvduti f’dan ir-Regolament huma b’mod konformi ma’ l-opinjoni tal-Kumitat ta’ Ġestjoni tal-Laħam taċ-Ċanga u l-Vitella,
ADOTTAT DAN IR-REGOLAMENT:
L- Artikolu 1
Ir-Regolament (KE) No 773/96 huwa hawnhekk emendat kif ġej:
1. fl-Artikolu 2, l-ewwel sottoparagrafu ‘il-31 ta’ Mejju 1996’ tiġi mibdula b’ ‘il-31 ta’ Lulju 1996’.
2. L-Artikolu 5(3) jiġi mibdul b’dan li ġej:
"3. Fuq it-talba ta’ l-esportatur, il-liċenzja ta’ esportazzjoni, id-dikjarazzjoni tal-pagament u d-dikjarazzjoni ta’ esportazzjoni li tkopri laħam li joriġina fir-Renju Unit li ma jkunx għadu ħalla t-territorju tad-dwana tal-Komunità u li għalih ikunu tlestew il-formalitajiet tad-dwana ta’ l-esportazzjoni jew li tqiegħdu taħt wieħed mill-arranġamenti riferiti fl-Artikoli 4 u 5 tar-Regolament (KEE) Nru 565/80 fi Stat Membru ieħor għajr ir-Renju Unit sal-31 ta’ Marzu 1996, għandhom jiġu kanċellati. L-esportatur għandu jħallas lura kull rifond imħallas bil-quddiem u għandhom jiġu rilaxxjati s-sigurtajiet li jkollhom x’jaqsmu ma’ l-operati interessati."
L- Artikolu 2
Dan ir-Regolament għandu jidħol fis-seħħ fil-jum ta’ wara l-pubblikazzjoni tiegħu fil-Ġurnal Uffiċjali tal-Komunitajiet Ewropej.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fil-11 ta’ Ġunju 1996.